
PÁLYÁZATI KIÍRÁS
büfé kialakítására és üzemeltetésére

	
I. A pályázat tárgya
A Dél-budai Centrumkórház Szent Imre Egyetemi Oktatókórház (a továbbiakban: Kiíró) nyilvános, egyfordulós pályázatot hirdet az Országos Élelmiszer biztonsági irányítási rendszer szerinti tanúsításoknak megfelelő büfé kialakítására és a büfé helyiségének bérbeadására 2026. november 1. napjától 2028. október 31. napjáig terjedő időszakra. 

A büféhelyiségek a Kiíró székhelyén, 1115 Budapest, Tétényi út 12-16. szám alatti kórházi ingatlan „C” épületének földszintjén (Bérlemény1), valamint az „R” épület földszintjén (Bérlemény2) találhatók. Bérlemény1 és Bérlemény2 együttesen: Bérlemények. 1. 
[bookmark: _Hlk239939152]Bérbeadó hozzájárulását adja ahhoz, hogy Bérlő 2027. január 1. napjától a saját tulajdonát képező 5 db kávéautomatát, 4 db üdítőital automatát, összesen 9 db automatát (a továbbiakban: Automaták) a Bérbeadó területén által elhelyezzen.
A Bérlemények 1/1 arányban a Magyar Állam tulajdonában állnak, mely felett a tulajdonosi joggyakorló Magyar Nemzeti Vagyonkezelő Zrt. Az Ingatlan a Kórház vagyonkezelésében áll.

A büfé és raktárhelyiségekkel kapcsolatos műszaki leírások a pályázati kiírás mellékleteként megtalálható. 

A nyertes pályázónak kell a büfé-, valamint raktárhelyiségeket az élelmiszer forgalmazásra és tárolásra vonatkozó jogszabályi és szakhatósági előírások alapján kialakítania, illetve üzemeltetnie. Abban az esetben, ha a nyertes pályázó által kialakított büfé működéséhez a szakhatóságok utólag mégsem járulnak hozzá, illetve a működési engedélyt nem tudja a vállalkozó megszerezni, a büfé kialakításával felmerült költségeit saját maga viseli. E tárgyban polgári jogi igénnyel nem léphet fel a Kiíróval szemben. 

A nyertes pályázó köteles figyelembe venni a Kiíró észrevételeit a büfé termékválasztékának kialakításánál.

A nyertes pályázó által a bérleményben elhelyezett ingóságok (beépített eszközök, bútorok, berendezési tárgyak) a nyertes pályázó tulajdonát képezik, azokat a szerződés lejártát követően köteles elszállítani. 

Magánszemélyek nem pályázhatnak. A szerződés a fenti határozott időtartamra jön létre.

1. A pályázóknak a következő szempontok szerint kell pályázataikat összeállítaniuk:
· a pályázó szakmai múltját tartalmazó bemutatkozó anyag;
· tervezett étel és itallap bemutatása (terméklista árajánlattal)
· a pályázó által fizetendő nettó havi bérleti díjra tett megajánlás (a bérleti díjat úgy kell meghatározni, hogy az nem tartalmazza a büfé teljes közüzemi költségét.)
· üzemeltetési tevékenységhez szükséges engedélyek, okiratok fénymásolata
· igazolások arra vonatkozóan, hogy a pályázónak nincsen adó-, vám- és TB tartozása
· referenciaigazolások (egészségügyben teljesített büfé üzemeltetés igazolására);
· II. fejezetben meghatározott nyilatkozatok

A pályázatnak tartalmaznia kell az alábbiakat: 
· A pályázó nevét, székhelyét, cégjegyzékszámát vagy egyéni vállalkozói igazolvány számát, elérhetőségét;
· A pályázó cégkivonatát vagy egyéni vállalkozói igazolványának másolatát, és aláírási címpéldányát;
· A bírálati szempontok szerinti ajánlat;
· Nyilatkozatot arra vonatkozóan, hogy a pályázat benyújtására nyitva álló határidő lejártától 30 napra a pályázó ún. ajánlati kötöttséget vállal;
· [bookmark: _Hlk221969759]Nyilatkozatot arra vonatkozóan, hogy a pályázó tudomásul veszi, hogy a bérleményt harmadik személynek bérletbe nem adhatja, a bérleti jogot át nem ruházhatja, bérleti társ sem vonható be a jogviszonyba;
· [bookmark: _Hlk238905350]Nyilatkozatot arra vonatkozóan, hogy a pályázó a bérleményt csak büfé céljára kívánja használni;
· A HACCP kibővített rendszerének való megfelelés igazolása;
· A bérleti díjon felül vállalt egyéb kötelezettségek (büfé kialakítása, felszerelése);
· Nyilatkozat arra vonatkozóan, hogy a pályázónak nincs köztartozása, melynek mellékletét képezik a szükséges igazolások.  

2. Alapvető követelmények a telepítendő automatákkal szemben
· [bookmark: _Hlk239939206]Esztétikailag elvárt a tiszta, újszerű megjelenés, műszakilag elvárt a kifogástalan üzemi állapot. 
· A telepítendő automaták életkora nem haladhatja meg a 24 hónapot.
· Az automaták üzemszerű használatából adódó meghibásodások, esetleges károk költsége a bérlőt terheli, vállal mindennemű felelősséget. 
· A gépek energiafogyasztási normáról, műszaki jellemzőiről, minőségi megfelelésükről szakszerű és hatályos dokumentáció csatolása kötelező, ennek hiányában az ajánlat érvénytelen. 
· A bérlő a megajánlott automatákat köteles legkésőbb 2027. január 5. napján 12 óráig leszállítani és beüzemelni.  

3. A pályázó kínálati listájának kötelezően tartalmaznia kell:
Hideg szendvicsek:
· húsos változatai (sonkás, szalámis, kolbászos, sült- és rántott húsos)
· hús mentes változatai (sajtos, körözöttes, tojásos)
· vegán (zöldségkrémes)
Meleg szendvicsek:
· húsos változatai (sonkás, kolbászos, szalámis, húskrémes)
· húsmentes/vegán változatai (sajtos / gombás)
· Hot dog (opcionális)
Készételek:
· előrecsomagolt készételek
Tejtermékek:
· tej (2-3 dl - 5dl kiszerelés)
· tej növényi és laktózmentes változatai
· tejes italok hagyományos és hozzáadott cukrot nem tartalmazó változatai (kakaó, tejeskávé, stb.)
· kefír, joghurt natúr és ízesített változatai
· hozzáadott cukrot nem tartalmazó ízesített tejtermékek (tej, ízesített joghurtok, kefirek)
Pékáruk:
· natúr péksütemények hagyományos és teljeskiőrlésű változatai (kifli, zsemle)
· édes és sós péksütemények hagyományos és teljeskiőrlésű valamint hozzáadott cukrot nem tartalmazó változatai (croissant, kakaós csiga, fahéjas kifli, túrósbatyu, pogácsa sajtosrúd, perec stb)

Hidegkonyhai termékek:
· majonézes saláták
· sonkatekercs, kaszinótojás, körözöttes sajttekercs stb.
· zöldsaláták
Gyümölcsök:
· szezonális gyümölcsök
· gyümölcssaláta
Édességek:
· csokoládék, müzliszeletek (hagyományos és hozzáadott cukrot nem tartalmazó változatai)
· keksz hagyományos (édes és sós változatai)
· keksz - gluténmentes és hozzáadott cukrot nem tartalmazó (édes és sós változatai)
· szezonálisan fagylalt, jégkrém
Víz és üdítők egyéb folyadékok:
· mentes és szénsavas ásványvíz (½ l és 1.5 l kiszerelében)
· gyümölcslevek és 100%-os, hozzáadott cukrot nem tartalmazó változatai
· szénsavas üdítők
· tea (zöld, fekete, gyümölcs)
· kávé és változatai (espresso, cappuccino, latte stb)
Alapvető higiéniai eszközök:
· szalvéta
· toalettpapír
· papírzsebkendő
· tusfürdő, sampon 
· fogkrém, fogkefe
· egészségügyi, intim higiéniai termékek

4. A pályázatok elbírálásainak értékelési szempontjai és súlyszámuk:
· megajánlott bérleti díj 
· egészségügyben igazolható büfé, vagy vendéglátóipari szolgáltatási tevékenység időtartama
· a Kiíró alkalmazottainak nyújtott kedvezmény mértéke 

Pályázatok elbírálásának módszere
· megajánlott bérleti díj (forintban meghatározva)
Súlyszám: 50
Pontkiosztás módszere: egyenesarányosítás 
Ponttartomány: 1-10 pont

· egészségügyben igazolható büfé, vagy vendéglátóipari szolgáltatási tevékenység időtartama (években és hónapokban megadva)
Súlyszám: 40
Pontkiosztás módszere: egyenesarányosítás 
Ponttartomány: 1-10 pont

· a Kiíró alkalmazottainak nyújtott kedvezmény mértéke (%-ban meghatározva)
Súlyszám: 10
Pontkiosztás módszere: egyenesarányosítás 
Ponttartomány: 1-10 pont

Az egyenes arányosítás során alkalmazott képlet:

	
	
	A vizsgált

	A legjobb
	
	
	



A Bérbeadó az összességében legkedvezőbb ajánlattevőt hirdeti ki nyertesnek és vele köt szerződést. Az azonos pontszámot elért pályázók rangsorát az ajánlott bérleti díj nagysága dönti el.

A Kiíró fenntartja magának a jogot, hogy a pályázati eljárást eredménytelenné nyilvánítsa, amennyiben a beérkezett pályázat/pályázatok szakmai tartalma nem felel meg a tulajdonos által kialakított feltételrendszernek. 

A Kiíró a pályázat eredményessége esetén a nyertessel legkésőbb 2026. október 20. napjáig köt szerződést a büfé üzemeltetésére.

Abban az esetben, ha a nyertes pályázó által kialakított büfé működéséhez a szakhatóságok utólag mégsem járulnak hozzá, a Kiíró a pályázati rangsorban következő pályázóval köt szerződést. 
 
[bookmark: _Hlk221970757]A nyertes pályázónak havi bérleti díjat kell fizetni a büfé helyiségének használatáért a Közbeszerzési és Ellátási Főigazgatósággal (KEF) részére. A közüzemi költség megfizetésére a nyertes pályázónak külön megállapodást kell kötnie a KEF-fel. Az elektromos áram, a vízhasználati-és csatornadíj, a fűtési díj megállapítása a mindenkori légköbméter alapján rezsiköltség kalkuláció alapján történik.

Nyertes pályázónak a havi bérleti díjat Dél-budai Centrumkórház Szent Imre Egyetemi Oktatókórház számlaszámára kell megfizetnie minden hónap 5. napjáig. 

A bérleti szerződés nem vonatkozik a Kiíró rendezvényeire.

A pályázaton való részvétel ingyenes.

II.  A pályázat benyújtásának módja
A pályázatot két eredeti példányban cégszerűen aláírva és lebélyegezve, zárt borítékban kell benyújtani.
A pályázat benyújtásának határideje: 2026. október 8. 14 óra
A pályázatra kérjük ráírni: „BÜFÉ PÁLYÁZAT 2026”

A pályázat benyújtása: 
Személyesen: 	Dél-budai Centrumkórház Szent Imre Egyetemi Oktatókórház Gazdasági Igazgatósága 
1115 Budapest, Tétényi út 12-16. „A” épület 4. emelet 
hétköznapokon 8 órától 14 óráig. 
Postai úton: 	Dél-budai Centrumkórház Szent Imre Egyetemi Oktatókórház Gazdasági Igazgatósága
                     	1115 Budapest, Tétényi út 12-16.

Postai úton benyújtott pályázat esetén a benyújtási határidő a postára adás időpontjára vonatkozik.

Helyszín bejárás:
A büfé- és raktárhelyiségek megtekintésére a Kiíró 2026. szeptember 28. napján 10 és 12 óra között biztosít lehetőséget, ahol további információ is kérhető a helyszínen. A helyszíni megtekintéshez előzetes regisztráció szükséges, melyet a logisztikavez@szentimrekorhaz.hu e-mailcímen 2026. szeptember 25. napján 16 óráig írásban jelezni szükséges. 

III. A részvétel feltételei:
A pályázóra vonatkozó előírások
· A nemzeti vagyonról szóló 2011. évi CXCVI. törvény (a továbbiakban: Nvtv.) 3.§ (1) bekezdés 1. pontjában meghatározott, átlátható szervezetnek minősül.
· A pályázó önálló, illetve közös pályázati ajánlata is megengedett. 
· A nyertes pályázó, illetve pályázók (több pályázó együttes pályázata esetén) projektcéget hozhatnak létre a szerződés aláírásának napjáig. 

A pályázó kiemelten fontos kötelezettsége a tevékenységéhez szükséges hatósági, szakhatósági és működési engedélyek beszerzése saját költségén.

A hiányosan benyújtott pályázat hiánypótlására nincs mód!

IV. Érvényességi feltételek:
Érvénytelen a pályázat, ha:
· nem a pályázati felhívásban meghatározott feltételek szerint nyújtották be,
· ha hiányos,
· ha az I.3. pont szerinti értékelés során az 50 pontot nem érte el.

V. Kizárási okok
Kizárásra kerül az a pályázó, aki a pályázat elbírálását megelőző egy évben a Kiíróval üzemeltetési szerződéses jogviszonyban állt, és a bérleti díjak fizetésében 2 hónap, vagy attól több fizetési elmaradása volt.

Kizárásra kerül az a pályázó, akiről az ellenőrzés során kiderül, hogy hamis nyilatkozatot tett.

VI. Eredményhirdetés:
[bookmark: _GoBack]Eredményhirdetés időpontja: 2026. október 16.

Eredményhirdetés módja: e-mailben, a pályázati anyagban megadott kapcsolattartási címre.

Jelen pályázati felhívás elválaszthatatlan mellékletét képezi:
· Műszaki leírás, alaprajz
· Helyiségbérleti és büfé üzemeltetési szerződés tervezete
· Nyilatkozatminták 




VII. A Pályázati kiírás visszavonása
A Kórház a Pályázati kiírást bármikor, indokolás nélkül visszavonhatja, akár az ajánlattételi határidő és az ajánlatok benyújtását követően is. A Kórház ez esetben sem a Pályázati kiírás közzététele, sem pályázati ajánlatok benyújtása okán nem köteles szerződést kötni, és a pályázó pályázati ajánlata benyújtásának tényével, ezzel kapcsolatban minden igényéről lemond. A Kórház a Pályázati kiírás visszavonásáról a honlapján (www.szentimrekorhaz.hu) közzétett tájékoztatással értesíti.

Budapest, 2026. szeptember 21. 


Prof. Dr. Járai Zoltán Ph.D.
mb. főigazgató

